વર્ષ ૧૯૯૯માં ફિલ્મ ‘સંઘર્ષ’માં બાળકલાકાર તરીકે પહેલી વાર કેમેરાનો સામનો કરનાર અાલિયા ભટ્ટે વર્ષ ૨૦૧૨માં કરણ જોહરની ફિલ્મ ‘સ્ટુડન્ટ્સ ઓફ ધ યર’થી બોલિવૂડમાં પગ મૂક્યો. ત્યારબાદ અાવેલી તેની તમામ ફિલ્મમાં તેણે અલગ અલગ પ્રકારના રોલ ભજવ્યા. માત્ર ચાર વર્ષમાં તેણે બોલિવૂડમાં પોતાની એક અલગ જગ્યા બનાવી. અત્યાર સુધીમાં તેણે જે ફિલ્મોમાં કામ કર્યું તે તમામ ફિલ્મોમાં તેના અભિનયનાં વખાણ થયાં. ‘સ્ટુડન્ટ્સ ઓફ ધ યર’, ‘ટુ સ્ટેટસ’, ‘હાઈવે’ અા તમામ ફિલ્મો હિટ રહી. હાલમાં તે ‘ઊડતા પંજાબ’ ફિલ્મમાં બિહારની એક મજૂરની ભૂમિકા કરવા બદલ ચર્ચામાં છે. ફિલ્મમાં તે હોકી રમતી પણ જોવા મળશે.